recursal/SuperWikiNEXT-32B huggingface dataset:
**மான் பூர்வகுடி மகளிர் கூட்டுறவு வங்கி** (*Mann Deshi Mahila Sahakari Bank*), இந்தியாவின் முதல் மகளிர் கூட்டுறவு வங்கி ஆகும். 1997ம் ஆண்டில் கிராமிய மகளிர் முன்னேற்றத்திற்காக நிறுவப்பட்ட இவ்வங்கி மகளிரால் மட்டுமே பங்கு மூலதனம் போட்டு நிர்வகிக்கப்படுகிறது. இதன் நிறுவனத் தலைவி *சேத்னா கலா* ஆவார். இக்கூட்டுறவு வங்கியில் தற்போது 1335 பெண்கள் உறுப்பினர்களாக உள்ளனர். இந்த மகளிர் கூட்டுறவு வங்கியின் தலைமையிடம், மகாராட்டிரா மாநிலத்தின் சதாரா மாவட்டத்தின் மான் தாலுகாவில் உள்ள மகஸ்வத் நகரத்தில் அமைந்துள்ளது. மகாராட்டிரா மாநிலத்தில் இவ்வங்கியின் எட்டு கிளைகள் உள்ளது.

இந்த வங்கியில் பெண்கள் மற்றும் ஆண்கள் கணக்கு தொடங்கலாம். ஆனால் பெண்கள் மட்டுமே கடன் பெறத் தகுதியுடையவர்கள். மான் தேசி மகளிர் வங்கி, ஒரு இலட்சம் பெண்களுக்கு கடந்த 25 ஆண்டுகளில் கடன் வழங்கியுள்ளது. வங்கியில் மொத்தம் ஒரு லட்சத்து ஏழாயிரம் பேர் கணக்கு வைத்துள்ளார்கள். அதில் 25% பேர் மட்டுமே ஆண்கள், மீதி 75% பேர் பெண்கள்.

வரலாறு
------

படிப்பறிவு இல்லாத சேதனா சின்கா மற்றும் காந்தாபாயும் மகஸ்வத் ஊரில் உள்ள வங்கியில் அன்றாடம் ரூபாய் 5 அல்லது 10 சேமிக்க கணக்கு திறப்பதற்கு வங்கிக்குச் சென்ற போது, வங்கி மேலாளர் கணக்கு திறக்க மறுத்தார். எனவே சேத்னா சின்காவுக்கு மகஸ்வத்தில் கூட்டுறவு வங்கியை தொடங்க வேண்டும் என்ற எண்ணம் எழும்பியது. வங்கி தொடங்க உரிமம் கோரி, சேத்னா சின்கா, 15 பெண்களுடன் மும்பையில் உள்ள இந்திய ரிசர்வ் வங்கியை அணுகி அனுமதி பெற்று, 1997ம் ஆண்டில் மகளிர் கூட்டுறவு வங்கியை நிறுவினார்.

வங்கி நடவடிக்கைகள்
------------------

இவ்வங்கியானது ஆண்களிடமிருந்து சேமிப்புத் தொகை பெற்றாலும்; கடன்கள் மட்டும் மகளிருக்கு மட்டுமே வழங்குகிறது. இவ்வங்கி சேமிப்பு கணக்கு, நடப்பு கணக்கு, தொடர் வைப்பு கணக்கு, நிலைத்த வைப்பு கணக்கு பெறுவதுடன், 4 முதல் 5 வரையிலான மகளிர் குழுக்களுக்கு கூட்டுப் பொறுப்பு அடிப்படையில் கடன் வழங்குகிறது. சுய தொழில் அடிப்படையில் சந்தையில்/தெருக்களில் பொருட்களை விற்பனை மகளிருக்கு வாரத்திற்கு ரூபாய் 30,000 வரை கடன் வழங்குகிறது. பருவகாலங்களில் மட்டும் வியாபாரம் செய்யும் குறுந்தொழில் மகளிருக்கு ரூபாய் 40,000 முதல் 5 இலட்சம் வரை ஈட்டுக் கடன் வழங்குகிறது. மேலும் மகளிருக்கு காசுக்கடன், நீண்ட காலக் கடன், மத்தியக்காலக் கடன், பொதுக்கடன், நகைக்கடன், வீட்டு வசதிக் கடன், வாகனக் கடன் மற்றும் நிதி மீதான கடன்கள் வழங்குகிறது. பெண்களின் நேரத்தை மிச்சப் படுத்துவதற்கு, கடன்களை வசூலிக்கும் முகவர்கள் நேரில் சென்று மகளிடருமிருந்து கடன்களை வசூலிக்கின்றனர். ஆண்டின் முடிவில் கிடைக்கும் இலாபத்திலிருந்து மகளிருக்கு ஈவுத்தொகை வழங்கப்படுகிறது.

நிர்வாகக் குழு
--------------

* தலைவர் - திருமதி. சேத்னா கலா
* தலைமை நிர்வாக இயக்குநர் - திருமதி. ரேகா குல்கர்ணி
* பொது மேலாளர் - திருமதி. விஜயா நானாசோ கோலாப்பே
* தலைமை நிதி அலுவலர் - திருமதி. சுஷ்மா சந்திரகாந்த் சிண்டே
* பங்குகள் துறை தலைவி - திருமதி. வைஷாலி மாருதி சிண்டே
* மேலாளர், தகவல் தொழில்நுட்பத்துறை - தனஞ்செயன் எஸ். போக்கரே
* மேலாளர், மனித ஆற்றல் - அங்கேஸ்வர் பாபன் தயாகுடே (ஆண்)
* கடன் & வசூல் தலைமை அலுவலர் - இரவீந்திர மதுகர் வீர்கர் (ஆண்)

வெளி இணைப்புகள்
---------------

* 'Much to learn from Mann Deshi Bank rural India'

மேற்கோள்கள்
-----------

1. ↑  ரிசர்வ் வங்கி அதிகாரிகளுக்கே சவால் விட்ட கிராமத்து பெண்கள்: பள்ளிக்கே செல்லாமல் வங்கி தொடங்கிய கதை

வெளி இணைப்புகள்
---------------

* மான் தேசி மகளிர் கூட்டுறவு வங்கியின் இணையதளம்
**மீனாட்சிப் பேட்டை சுப்ரமணியசாமி கோயில்** தமிழ்நாட்டில் கடலூர் மாவட்டம், மீனாட்சிப் பேட்டை என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் சுப்ரமணியசுவாமி, வள்ளி, தெய்வாணை சன்னதிகளும், சுந்தரேசர், மீனாட்சி, நவக்கிரகம், தண்டபாணி உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. ஐப்பசி மாதம் கந்த சஷ்டி முக்கிய திருவிழாவாக நடைபெறுகிறது. கார்த்திகை மாதம் கார்த்திகை தீபம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**நீல் கெய்மென்** (*Neil Gaiman*, பி. நவம்பர் 10, 1960) ஒரு பிரிட்டானிய எழுத்தாளர். அறிபுனை மற்றும் கனவுருப்புனைவு பாணிகளில் புதினங்கள், சிறுகதைகள், படக்கதைகள், ஒலி நாடகங்கள், படப்புதினங்கள், திரைக்கதைகள் எழுதியுள்ளார். *தி சேண்ட்மான்*, *கோரலைன்*, *அமெரிக்கன் காட்ஸ்*, *ஸ்டார்டஸ்ட்*, *தி கிரேவ்யார்ட் புக்* போன்றவை இவரது குறிப்பிடத்தக்க படைப்புகள். இவரது படைப்புகள் பலமுறை ஹுகோ, நெபுலா, பிராம் ஸ்டோக்கர் போன்ற விருதுகளை வென்றுள்ளன. இவை தவிர நியூபெரி பதக்கம், கார்னகி இலக்கியப் பதக்கம் போன்ற உயரிய இலக்கிய பதக்கங்களையும் வென்றுள்ளார். பெரும் எண்ணிக்கையில் தீவிர வாசகர்களைப் பெற்றுள்ள இவர் இலக்கிய உலகின் "ராக்கிசை நட்சத்திரம்" என்று வர்ணிக்கப்பட்டுள்ளார்.

1980களில் பத்திரிக்கையாளராக தன் தொழில் வாழ்க்கையைத் தொடங்கிய கெய்மென் எழுதிய முதல் புத்தகம் டுயூரன் டுயூரன் இசைக்குழுவின் வரலாறாகும். 1987ல் பத்திரிக்கையாளர் பணியிலிருந்து விலகி, படக்கதைகளையும் படப்புதினங்களையும் எழுதத் தொடங்கினார். இவரது படைப்புத்திறனால் கவரப்பட்ட டீசீ காமிக்ஸ் நிறுவனம் இவரை வேலைக்கு அமர்த்தியது. 1990களில் தி சேண்மேன் படக்கதை வரிசையும் டீசீ காமிக்சின் பாத்திரங்களைக் கொண்டு பிற படக்கதைகளையும் எழுதினார். 1990ல் கனவுருப்புனைவு எழுத்தாளர் டெர்ரி பிராட்ச்செட்டுடன் சேர்ந்து எழுதிய *குட் ஓமன்ஸ்* புதினத்தின் மூலம் கெய்கெனின் புதின எழுத்துப்பணி தொடங்கியது. *அனான்சி பாய்ஸ்*, *அமெரிக்கன் காட்ஸ்* ஆகியவை இவருடைய புகழ்பெற்ற புதினங்கள். 1995ல் தொலைக்காட்சித் தொடர்களுக்குத் திரைக்கதை எழுதத் தொடங்கிய கெய்மென் பல அறிபுனை தொலைக்காட்சித் தொடர்களுக்கும், கனவுருப்புனைவு திரைப்படங்களுக்கும் திரைக்கதை எழுதியுள்ளார். கெய்மெனின் *கோரலைன்*, *ஸ்டார்டஸ்ட்* போன்ற புத்தகங்கள் திரைப்படங்களாக வெளிவந்துள்ளன.

மேற்கோள்கள்
-----------

வெளி இணைப்புகள்
---------------

* 

விக்கிமீடியா பொதுவகத்தில்,  
 ***நீல் கெய்மென்***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
**முகுல் எம். சங்மா** (Mukul M. Sangma) (பிறப்பு 20 ஏப்ரல் 1965) இந்திய திரிணாமூல் காங்கிரசு அரசியல்வாதியும் மேகாலயாவின் முன்னாள் முதலமைச்சரும் ஆவார்.

இளமை வாழ்க்கை
-------------

சங்மா ஏப்ரல் 20, 1965ஆம் ஆண்டு செங்கோம்பரா சிற்றூரில் பினய் பூசண் எம். மராக் மற்றும் மறைந்த ரோசனா பேகம் தம்பதியினருக்கு பிறந்தார். அம்பாட்டியில் உள்ள அரசு இடைநிலைப்பள்ளியில் படித்தார். 1984ஆம் ஆண்டு சில்லாங்கின் புனித அந்தோணி கல்லூரியில் பல்கலைக்கழக புகுமுக வகுப்பை முடித்தார். 1989ஆம் ஆண்டு இம்பாலின் வட்டார மருத்துவ அறிவியல் கழகத்தில்(RIMS) மருத்துவப் பட்டம் பெற்றார். படிக்கும்போதே கல்லூரியில் மாணவர் பேரவையின் பல பதவிகளில் இருந்துள்ளார். 1991ஆம் ஆண்டு சிக்சாக் பொதுநல மருத்துவமனையில் மருத்துவ அதிகாரியாகப் பணியாற்றினார்.

அரசியல் வாழ்க்கை
----------------

குறிப்புகள்
-----------

1. ↑  "Sangma’s birthday gift Chief Minister’s post". Meghalaya Times. 20 April 2010. Archived from the original on 27 ஆகஸ்ட் 2016.. பார்த்த நாள்: 20 April 2010.
2. ↑  "Mukul Sangma: From student activist to Meghalaya CM". இந்தியா டுடே. 20 April 2010.. பார்த்த நாள்: 20 April 2010.
**மானுவல் ஆரோன்** (பிறப்பு 30 டிசம்பர் 1935) 20 ஆம் நூற்றாண்டின் இரண்டாம் பாதியில் முதல் இந்திய சதுரங்க மாஸ்டர் ஆவார். அவர் 1960 களில் இருந்து 1980 களில் இந்தியாவில் சதுரங்கத்தில் ஆதிக்கம் செலுத்தினார். 1959 மற்றும் 1981 க்கு இடையில் ஒன்பது முறை இந்தியாவின் தேசிய சாம்பியனாக இருந்தார். சர்வதேச மாஸ்டர் பட்டம் வழங்கப்பட்ட இந்தியாவின் முதல் வீரர் அவர். சர்வதேச சதுரங்க நடைமுறைகளை இந்தியாவிற்கு அறிமுகப்படுத்திய முக்கிய நபர்களில் ஒருவர்; 1960 கள் வரை, இந்திய சதுரங்கம் ( *சதுரங்கா* என அழைக்கப்படுகிறது) பெரும்பாலும் பல உள்ளூர் பாரம்பரிய வகைகளைப் பயன்படுத்தி விளையாடப்பட்டது  (எ.கா. கோட்டை கட்டுவதற்கு பதிலாக, அரசர் ஒரு குதிரை நகர்வைச் செய்ய முடியும், அது சரிபார்க்கப்படாவிட்டால்). ஆரோன் சர்வதேச சதுரங்க வகையை பிரபலப்படுத்த உதவினார். பல சதுரங்க குழுக்களை உருவாக்கி,துவக்க ஆட்ட முறைகள் மற்றும் பிற முறையான சதுரங்க இலக்கியங்களைப் படிக்க வீரர்களை வலியுறுத்தினார்.

வாழ்க்கை
--------

இந்திய பெற்றோருக்கு டூங்கூவில் (காலனித்துவ பர்மா ) பிறந்த ஆரோன், இந்தியாவில் தமிழ்நாட்டில் வளர்ந்தார். அங்கு அவர் பள்ளிப்படிப்பை முடித்தார். பின்னர் அவர் இளங்கலை அறிவியல் படிப்பை. அலகாபாத் பல்கலைக்கழகத்திலிருந்து முடித்தார். ஆரோன் ஒன்பது முறை இந்திய தேசிய சாம்பியனாக இருந்தார் (1959-1981 க்கு இடையில் 14 சாம்பியன்ஷிப்புகளில்). 1969 மற்றும் 1973 க்கு இடையில் தொடர்ச்சியாக ஐந்து பட்டங்களைவென்றார். அவர் தமிழ்நாடு சதுரங்க சாம்பியன்ஷிப்பை பதினொரு முறை வென்றார் (1957-1982). அவரின் முயற்சியால் , இந்தியாவின் முக்கிய சதுரங்க மையமாக தமிழ்நாடு உருவானது.

### இந்திய சதுரங்க கலாச்சாரத்திற்கான பங்களிப்புகள்

குறைந்தபட்ச சதுரங்க கலாச்சாரம் கொண்ட சூழலில் தோன்றிய ஆரோன், இந்தியாவில் சதுரங்க விழிப்புணர்வின் வளர்ச்சிக்கு பெரிதும் உதவினார். தமிழ்நாடு சதுரங்க சங்கத்தின் செயலாளராகவும் (1977 மற்றும் 1997) மேலும் அகில இந்திய சதுரங்க கூட்டமைப்பின் தலைவராகவும் இருந்தார். இந்தியா தனது இரண்டாவது சர்வதேச மாஸ்டரைப் பெற 17 ஆண்டுகளுக்கு ஆனது(வி.ரவிக்குமார் (1978))  .தனது முதல் கிராண்ட்மாஸ்டரைப் பெற ( விஸ்வநாதன் ஆனந்த் , 1988 ) மேலும் பத்து ஆண்டுகள் ஆனது.

சென்னையில் 2013 உலக சாம்பியன்ஷிப் போட்டியின் போதும் கூட , மானுவல் ஆரோன் இந்திய சதுரங்க வட்டங்களில் செயல்பட்டுக் கொண்டிருந்தார் .

குறிப்பிடத்தக்க விளையாட்டுகள்
-----------------------------

* மானுவல் ஆரோன் vs மேக்ஸ் ஈவே, லீப்ஜிக் ஓல் (ஆண்கள்) குவால்-பி 1960, இந்திய விளையாட்டு: கபாப்ளாங்கா மாறுபாடு (A47), 1–0
* லாஜோஸ் போர்டிஷ் Vs மானுவல் ஆரோன், வர்ணா 1962, கிங்ஸ் இந்தியன் டிஃபென்ஸ்: ஃபியான்செட்டோ வேரியேஷன், கிளாசிக்கல் மெயின் லைன் (E69), 0-1
* வுல்ப்காங் உல்மான் vs மானுவல் ஆரோன், ஸ்டாக்ஹோம் izt 1962, கிங்ஸ் இந்தியன் டிஃபென்ஸ்: ஃபியான்செட்டோ மாறுபாடு, கிளாசிக்கல் மெயின் லைன் (E69), 0-1



1. ↑  மானுவல் ஆரோன் rating card at பன்னாட்டு சதுரங்கக் கூட்டமைப்பு
2. ↑  Aaron, Manuel பரணிடப்பட்டது 12 சூன் 2016 at the வந்தவழி இயந்திரம் FIDE rating history, 1971-2001 at OlimpBase
3. 1 2  D.K. Bharadwaj (2003-05-13). "A big boom in the brain game". Features, Press Information Bureau, Govt of India. 28 November 2018 அன்று மூலம் பரணிடப்பட்டது. 2007-05-21 அன்று பார்க்கப்பட்டது.
4. ↑  "Tamil Nadu was a hotbed for chess in the 1960s". *தி டைம்ஸ் ஆஃப் இந்தியா*. 8 December 2013 அன்று மூலம் பரணிடப்பட்டது. 3 December 2013 அன்று பார்க்கப்பட்டது.
**மானுவேலா கம்பனெல்லி** *(Manuela Campanelli)* (பிறப்பு: சுவிட்சர்லாந்து) உரெசெசுட்டர் தொழில்நுட்ப நிறுவனத்தில் கணிதவியல் பள்ளியிலும் வானியற்பியல், தொழில்நுட்பவியல் திட்ட்த்திலும் பேராசிரியராக உள்ளார். மேலும், இவர் இங்குள்ள கணிப்புச் சார்பியலும் ஈர்ப்பியலும் மையத்தின் இயக்குநராகவும் உள்ளார். இவரது ஆய்வு கருந்துளைகளின் வானியற்பியலிலும் ஈர்ப்பு அலைகளிலும் குவிந்துள்ளது. இவர் 2009 இல் அமெரிக்க இயற்பியல் கழகத்தின் ஆய்வுறுப்பினர் ஆனார்.

வாழ்க்கை
--------

இவர் சுவிட்சர்லாந்தில் பிறந்தார். பின்னர், தன் 14 ஆம் அகவையில் குடும்பத்தோடு இத்தாலிக்குப் புலம்பெயர்ந்தார். இவர் 1991 இல் இத்தாலி, பெரூகியா பல்கலைக்கழகத்தில் பயன்முறைக் கணிதவியலில் இலவல் பட்டம் பெற்றார். மேலும் 1996 இல் சுவிட்சர்லாந்தில் உள்ள பெர்ன் பல்கலைக்கழகத்தில் கோட்பாட்டு இயற்பியலில் முனைவர் பட்டம் பெற்றார். பின்னர், இவர் உட்டா பல்கலைக்கழகத்துக்கும் செருமனியில் உள்ல மாக்சு பிளாங்க் நிறுவனத்துக்கும் மாறினார். இங்கு இவர் மீக்கணினி ஒப்புருவாக்கத்தைப் பயன்படுத்தி கருந்துளைகளின் இணைவை ஆய்வு செய்தார்.

பிரவுன்வில்லி டெக்சாசு பல்கலைக்கழகத்தில் ஐந்தாண்டுகள் பணிபுரிந்ததும், காம்பனெல்லி உரோசெசுட்டர் தொழில்நுட்ப நிறுவனத்தில் 2007 இல் சேர்ந்தார்.

மேற்கோள்கள்
-----------

1. ↑  "Manuela Campanelli". *rit.edu*. Rochester Institute of Technology. 10 August 2016 அன்று பார்க்கப்பட்டது.
2. ↑  "New Wave Astronomy". *rit.edu*. Rochester Institute of Technology. 10 August 2016 அன்று பார்க்கப்பட்டது.
3. 1 2  "Trustees Scholarship Award". *rit.edu*. Rochester Institute of Technology. 10 August 2016 அன்று பார்க்கப்பட்டது.
4. 1 2  "Manuela Campanelli". *Physics Central*. American Physical Society. 10 August 2016 அன்று பார்க்கப்பட்டது.
நான்கு தண்டு இயங்கமைவை விளக்கும் அசைபடம்
**நான்கு தண்டு இயங்கமைவு** என்பது நான்கு இணைப்புகளைக் கொண்டது. இதில் ஓர் இணைப்பை நிலையாக வைப்பதன் மூலம், அதாவது அந்த இணைப்பில் எந்த ஓர் அசைவும் இல்லாதவாறு வடிவமைப்பதன் மூலம் வெவ்வேறு இயக்கங்களைப் பெறுவதாகும். மற்ற மூன்று இணைப்புகளும் வெவ்வேறான நகர்வுகளை வெவ்வேறான திசையில் நகரும் வண்ணம் அமைக்கபட்டிருக்கும். இதில் ஒன்று வணரியாகவும் (Crank) மற்றொன்று ஊசலாடியாகவும் (Oscillator) செயல்படும். இவ்விரண்டையும் இணைப்பதற்கு இணையி (Coupler) என்று பெயர். பொதுவாக சுழலி 360 பாகை உடையதாகவும், ஊசலாடி 0o முதல் 180o வரையில் அலைவு இயக்கத்தை கொடுக்கும் வகையிலும் வடிவமைக்கப்பட்டிருக்கும்.

நான்கு தண்டு இயங்கமைவின் அசைபடம்
படத்தில் காட்டியுள்ளவாறு, A,B,C,D ஆகிய நான்கு புள்ளிகள் தண்டிற்கு மையப்புள்ளிகளாக அமைந்துள்ளன. இங்கு தண்டிற்கு இயக்கம் செலுத்தப்படும்போது, தண்டானது அதன் மையப்புள்ளியை பொறுத்து அசைவை ஏற்படுத்தும். இந்த இயக்கத்தினால் அதனுடன் தொடர்புடைய மற்றொரு தண்டும் அதன் இயக்கத்தை கடத்தும். இவ்வாறு இயக்கங்கள் கடத்தப்படுகின்றன.

இவற்றையும் பார்க்க
------------------

1. நழுவி வணரி இயங்கமைவு
2. இயங்கமைவு
***மான் கராத்தே*** 2014 ஆம் ஆண்டு ஏப்ரல் மாதம் 4ஆம் நாள் வெளிவந்த இந்தியத் தமிழ்த் திரைப்படமகும். இத்திரைப்படத்தை இயக்குனர் **திருக்குமரன்** இயக்க சிவகார்த்திகேயன், ஹன்சிகா மோட்வானி, சூரி, வம்சி கிருஷ்ணா, சதீஸ் எனப் பலர் நடித்திரிந்தனர். இந்தத் திரைப்படத்திற்கு அனிருத் ரவிச்சந்திரன் இசை அமைத்தார். இந்தத் திரைப்படம் ஏப்ரல் 4, 2014 அன்று வெளியானது.

கதைச் சுருக்கம்
---------------

தனது நண்பர்களுடன் மலைப்பிரதேசத்திற்கு சந்தோசமாக சுற்றுலாப்பயணம் போகிறார் சதீஷ். போன இடத்தில் சக்தி வாய்ந்த சித்தர் ஒருவர் அவர்கள் கண்களுக்குத் தட்டுப்பட, விளையாட்டாக அவரிடம் வரம் கேட்கிறார்கள். அவர்களில் யாராவது ஒருவருக்கு வரம் தருவதாக சித்தர் ஒப்புக்கொள்ள, ‘ஆயுத பூஜை’க்கு மறுநாள் தினத்தந்தி பேப்பர் வேணும் என சதீஷ் சித்தரை சீண்டிப் பார்க்கிறார். ஆனால் தனது மந்திர சக்தியால் உண்மையிலேயே பேப்பரை கையில் கொடுத்துவிட்டு மறைந்து போகிறார் சித்தர்.

அப்படி என்னதான் இருக்கிறது அந்த பேப்பரில் என ஆவலாக புரட்டிப் பார்க்க, பாக்ஸிங்கில் இரண்டு கோடி ரூபாய் ஜெயிக்கும் பீட்டர் என்பவர், அதற்குக் காரணம் என சதீஷையும், அவரின் நண்பர்களின் பெயர்களையும் பேட்டியில் குறிப்பிட்டிருப்பது அந்தப் பேப்பரில் இருக்கிறது. ஆரம்பத்தில் இந்தச் செய்தியை நம்பாத அவர்கள், அந்தப் பேப்பரில் இருக்கும் விஷயங்கள் ஒவ்வொன்றாக நடக்கத் தொடங்க, இரண்டு கோடி பணத்திற்கு ஆசைப்பட்டு பீட்டரைத் தேடிப் போகிறார்கள். அந்த பீட்டர் வேறு யாருமல்ல சிவகார்த்திகேயன்தான். பாக்ஸிங் என்றால் என்னவென்றே தெரியாத சிவகார்த்திகேயனை நம்பி, அவரை பாக்ஸராக்கும் முயற்சியில் ஈடுபடுகிறார்கள் சதீஷ் அன் கோ. எப்படியும் ஹீரோதான் ஜெயிக்கப் போகிறார் என்பது தெரியும். ஆனால், அவரை எப்படி ஜெயிக்க வைக்கிறார்கள்? என்பதுதான் கதை.

நடிகர்கள்
---------

* சிவகார்த்திகேயன் - தாமஸ் பீட்டர் (மான் கராத்தே பீட்டர்)
* ஹன்சிகா மோட்வானி - யாழினி
* வம்சி கிருஷ்ணா - தாமஸ் பீட்டர் (கில்லர் பீட்டர்)
* சதீஸ் - சான்டி
* சூரி - டைகர் டைசன்
* அனிருத் ரவிச்சந்திரன் (சிறப்புத் தோற்றம்)

இசை மற்றும் பாடல்கள்
--------------------

|  |  |  |  |  |  |
| --- | --- | --- | --- | --- | --- |
| # | பாடல் | வரிகள் | Singer(s) | நீளம் |  |
| 1. | "மாஞ்சா"   | மதன் கார்க்கி | அனிருத் ரவிச்சந்திரன் | 4:44 |
| 2. | "டார்லிங் டம்பக்கு"   | யுகபாரதி | பென்னி தயாள், சுனிதி சௌஹான் | 4:10 |
| 3. | "உன் விழிகளில்"   | ஆர். டி. ராஜா | அனிருத் ரவிச்சந்திரன், சுருதி ஹாசன் | 4:04 |
| 4. | "ராயபுரம் பீட்டரு"   | ஆர். டி. ராஜா | சிவகார்த்திகேயன், பரவை முனியம்மா | 3:37 |
| 5. | "ஓப்பன் த டாஸ்மாக்"   | கானா பாலா | தேவா, அனிருத் ரவிச்சந்திரன் | 4:06 |
| 6. | "டார்லிங் டம்பக்கு"   | யுகபாரதி | நிவாஸ், கல்பனா | 4:11 |
| **மொத்த நீளம்:** | **24:52** |  |

மேற்கோள்கள்
-----------

1. ↑  "மான் கராத்தே இயக்குநரின் அடுத்த படம்!". *ஆனந்த விகடன்*. 30 சூன் 2014.

வெளி இணைப்புகள்
---------------

* இணையதள திரைப்பட தரவுத்தளத்தில் *மான் கராத்தே*
* மான் கராத்தே விமர்சனம்
**சுதீஷ் காமத்** ஓர் குறிப்பிடத்தக்க திரைப்பட விமர்சகர். இவர் இந்திய ஆங்கில நாளிதழ் தி ஹிந்துவில் திரைப்பட விமர்சனங்களும் மற்றும் திரைப்பட நட்சத்திரங்களிடம் பேட்டிக் கண்டு அதனையும் எழுதுகிறார். தி ஹிந்து நாளிதழில் சேர்வதற்கு முன்பு மெட்ரோ அட்ஸ் மற்றும் ஏ.எம்.ப்ளஸ் போன்ற பத்திரிக்கைகளில் செய்தி ஆசிரியராக பணிபுரிந்தார்.

திரைப்பட இயக்குனராக
-------------------

தயாரிப்பு நிறுவனங்கள் உதவியின்றி ரெண்டு திரைப்படங்களை சுதீஷ் காமத் எழுதி, இயக்கி மற்றும் தயாரித்துள்ளார்..அவை, 2006-ஆம் ஆண்டு வெளிவந்த *தட் ஃபோர்-லெட்டர் வெர்ட்* மற்றும் 2010-ஆம் ஆண்டு வெளிவந்த *குட் நைட் குட் மோர்னிங்* திரைப்படங்கள் ஆகும்..

பணியாற்றிய திரைப்படங்கள்
------------------------

| வருடம் | திரைப்படம் | இயக்குனர் | தயாரிப்பாளர் | எழுத்தாளர் | குறிப்புகள் |
| --- | --- | --- | --- | --- | --- |
| 2006 | *தட் ஃபோர்-லெட்டர் வெர்ட்* | ஆம் | ஆம் | ஆம் |  |
| 2010 | *குட் நைட் குட் மோர்னிங்* | ஆம் | ஆம் | ஆம் |

குறிப்புகள்
-----------

1. ↑
2. ↑
3. ↑

வெளியிணைப்புகள்
---------------

* ஐ.எம்.டி.பி இணையத்தளத்தில் சுதீஷ் காமத்
நீலாசோதையான்
**நீலாசோதையான்** என்பவர் வலவை நகரை ஆட்சி செய்த அரசர் பெரியதம்பிரானின் அரச சபையில் படைத்தளபதியாக இருந்துள்ளார், வண்ணார் குலத்தில் பிறந்த இவர், பாண்டியர்களை வென்று அவர்களின் படைகளில் 6000 வீரர்களை வென்று தன்னுடைய படையில் இணைத்து வைத்து தங்கள் நாட்டை ஆண்டுவந்துள்ளனர் என்பதை வரலாறு உணர்த்துகிறது.

நீலாசோதையன் பற்றிய கோணேசர் கல்வெட்டு
------------------------------------

நீலசோதையன் பற்றிய குறிப்பு கோணேசர் கல்வெட்டு எனும் நூலில் இடம் பெற்றுள்ளது கோணேசர் கல்வெட்டின் 28 ஆம் பாடல்

|  |  |  |
| --- | --- | --- |
| "| எட்டிசை மண்வெட்டிக் கொண்டே ஏழரைச் சுற்றாம் மரத்தை இனதா வெட்டி தட்டி ஒரு காலாலே எற்றி அது வீழ முன்னம் தரணி மீதில் ஒட்டிஒரு குளம் சமைத்து ஆங்கு உறுநீரும் கொண்டு அருளையுற்ற வீரன்அட்டதிக்கும் புகழ்ந்தருளும் நீலாசோதையன் படையும் அரசர்மாரும் என அமைந்துள்ளது | "|

இதற்கான பொருள் விளக்கம் குளத்திற்காக காவல் இருக்கும் தெய்வம் தரப்பட்டுள்ளது எனினும் பாடலில் இக்குளத்தை அமைத்த நீலாசோதையன் படையும் அரசர்மாரும் என்ற தகவல் கூறப்பட்டுள்ளது,அதாவது குளக்கோட்டு மன்னனுக்காக கந்தளாய் குளத்தை அமைத்தது  
நீலாசோதையன் படையும் அரசர்மாரும் எனக் குறிப்பிடப்பட்டுள்ளது

மேற்கோள்கள்
-----------

1. ↑  வெல்லவூர்க் கோபால் (2005). *மட்டக்களப்பு வரலாறு ஓர் அறிமுகம்*. மனு வேதா. பக். 170,171.. "அனுராதாபுரியின் தலைமை தளபதி நீலசோதையன்"
2. ↑  க.மகேஸ்வரலிங்கம் (1996). *மட்டக்களப்பு சிறு தெய்வ வழிபாடு அல்லது அறிமுகம்*. தில்லை வெளியீடு. பக். 70,80.. "மட்டக்களப்பில் பெரியதம்பிரான் தெய்வ வழிபாடுகளும் உண்டு"
3. ↑
நான்காவது தூண் எனும் தலைப்பில் 18 பத்திரிகை ஆசிரியர்களது நேர்காணல்கள் கொண்ட ஒரு இதழியல் தொடர்புடைய நூலாக 368 பக்கங்களுடன் இந்திய மதிப்பில் ரூபாய் 175 எனும் விலையில் வெளியிடப்பட்டுள்ளது.

நூலாசிரியர்
-----------

இராஜபாளையம் எனும் ஊரைச் சொந்த ஊராகக் கொண்ட மதுமிதா தற்போது சென்னையில் வசித்து வருகிறார். இணைய இதழியலில் ஆர்வமுடைய இவர் 2003 ஆம் ஆண்டில் "மௌனமாய் உன் முன்னே" என்கிற கவிதைத் தொகுப்புடன் அறிமுகமானார். "சுபாசிதம்" என்கிற சமஸ்கிருத நூலின் இவரது தமிழ் மொழிபெயர்ப்பு 2005 ஆம் ஆண்டில் வெளியிடப்பட்டது.

பொருளடக்கம்
-----------

1. அண்ணா கண்ணன்
2. அருணா ஸ்ரீனிவாசன்
3. அனுராதா சேகர்
4. கண்ணன்
5. கீழாம்பூர்
6. சீதாரவி
7. சுகதேவ்
8. சோ
9. நக்கீரன் கோபால்
10. நிலா என்கிற நிர்மலா ராஜீ
11. மதுரபாரதி
12. மரபின் மைந்தன் முத்தையா
13. மனுஷ்ய புத்திரன்
14. லேனா தமிழ்வாணன்
15. கலைமாமணி விக்கிரமன்
16. ஜெயகிருஷ்ணன்
17. ஜெயபாஸ்கரன்
18. ஸ்ரீ.ஸ்ரீராம்

எனும் 18 பத்திரிகை ஆசிரியர்களின் நேர்காணல்கள் இந்த நூலில் தரப்பட்டுள்ளன. அச்சு இதழ்கள் மற்றும் இணைய இதழ்களின் ஆசிரியர்களாக இருக்கும் இவர்களது அனுபவங்கள் பதில்களாக வெளிப்படுத்தப்பட்டுள்ளன. இவர்களது பதில்கள் இதழியலில் இருப்பவர்களுக்கும், இதழியல் குறித்து படிப்பவர்களுக்கும் உதவிகரமானதாக இருக்கும்.

வெளி இணைப்புகள்
---------------

* முத்துக்கமலம் இணைய இதழில் வெளியான "நான்காவது தூண்" நூல் குறித்த புத்தகப் பார்வை பரணிடப்பட்டது 2011-05-19 at the வந்தவழி இயந்திரம்
இலுப்பையூரில் உள்ள நெல் வயலின் காட்சி.
**இலுப்பையூர்** (*Iluppaiyur*) திருச்சி மாவட்டத்தில் சாத்தனூர் பஞ்சாயத்தில் அமைந்துள்ள ஒரு கிராமமாகும். முசிறி தாலுகாவைச் சேர்ந்த திண்ணனூர் அஞ்சல் நிலையத்திற்கு உட்பட்ட, இலுப்பையூரின் பின்கோடு எண் 621 006. இக்கிராமத்தில் வசிக்கும் பெரும்பாலான மக்கள் ஆறுநாட்டு வேளாளர் சமூகத்தை சேர்ந்தவர்கள். இலுப்பையூர், திருச்சியிலிருந்து சுமார் 30 கி.மீ. தொலைவிலும், கரட்டாம்பட்டியிலிருந்து (திருச்சி -துறையூர் மெயின் ரோடு  SH-62) 4 கி.மீ. தொலைவிலும் அமைந்துள்ளது. கிணற்றுப் பாசனம் மூலம் செய்யும் விவசாயத்தை அடிப்படையாகக் கொண்ட இவ்வூரின் பிரதான விவசாய உற்பத்தி தானியம் நெல்லாகும். இலுப்பையூரின் மொத்த மக்கள் தொகை சுமார் 500 பேர். தற்போது, சுமார் 300 வாக்காளர்கள் இந்த கிராமத்தில் வசிக்கிறார்கள். சுமார் 60 மாணவ, மாணவிகள் படிக்கும் முசிறி ஊராட்சி ஒன்றிய தொடக்க பள்ளியும் அரசு அங்கன்வாடி மையமும் இலுப்பையூரில் அமைந்துள்ளது.

கோயில்கள் மற்றும் திருவிழாக்கள்
-------------------------------

சித்திரை திருவிழாவிற்காக அலங்கரிக்கப்பட்டுள்ள அருள்மிகு மகாமாரியம்மன் கோயில்.
அருள்மிகு  செல்வ கணபதி கோவில், அருள்மிகு மகாமாரியம்மன் கோயில், அருள்மிகு ஆலடி முத்து கருப்பண்ணசாமி கோயில், அருள்மிகு வல்லம் பிடாரி அம்மன் கோயில்  மற்றும் அருள்மிகு அய்யனார் கோயில் ஆகிய கோயில்கள் இலுப்பையூரில் அமைந்துள்ளது. மேலும், ஆறுநாட்டு வேளாளர்களின் குலதெய்வ கோயில்களான அருள்மிகு தொட்டிச்சி அம்மன் கோயில் மற்றும் அருள்மிகு ஆப்பூர் நல்லேந்திரர் கோயில் ஆகியனவும் இங்கு அமைந்துள்ளது.

சித்திரைத் திருவிழா (குடியழைப்பு விழா), இலுப்பையூரில் கொண்டாடப்படும் பிரபலமான திருவிழாக்களில் ஒன்றாகும். ஐந்து நாட்கள் நீடிக்கும் இவ்விழா ஒவ்வொரு ஆண்டும் மே மாதம் கொண்டாடப்படும். பணி நிமித்தம் பல்வேறு இடங்களில் மக்கள் வசித்தாலும், ஊரில் திருவிழா என்றால் அனைவரும் தங்களுடைய சொந்த ஊருக்கு வந்துவிடுவார்கள்.
**ஜோப்ஸ் சோதனை** (ஆங்கிலம்:**Jobe's test**) என்பது எலும்பியல் துறையில் தோள்பட்டை மூட்டுகளின் நிலைத்தன்மையை ஆய்வு செய்யும் சோதனை ஆகும். இது இடம்பெயர்வு சோதனை என்றும் அழைக்கப்படுகிறது.

தேவை
----

இடது மற்றும் வலது தோள்பட்டைகளின் நிலைத்தன்மையை ஆராய்ந்து ஒப்பிடுதல் மூலம் தோள்பட்டையின் நிலை இல்லா தன்மையின் அளவை ஆய்வு செய்வதாகும்.

வழிமுறை
-------

நோயாளி மேசையின் மீது படுக்க வைக்க வேண்டும். நோயாளி தன் தோள்பட்டையை 90° அளவுக்கு பக்கவாட்டில் விரிக்க வேண்டும். முழங்கை 90° அளவுக்கு மடக்க வேண்டும். ஆய்வு செய்பவர் நோயாளியின் பின்புறம் நிற்க வேண்டும். இவர் நோயாளியின் மணிக்கட்டு மூட்டு மற்றும் கையை பிடித்து கொள்ள வேண்டும். ஆய்வாளரின் மற்றொரு கை மேற்கை எலும்பின் தலைப் பகுதியில் வைக்க வேண்டும். ஆய்வாளர் மேற்கை எலும்பு தலைப் பகுதியை பின்புறமாக செல்ல ஒரு விசையை கொடுத்து நோயாளியின் மேற்கையை வெளிப்புறமாக சுற்ற வேண்டும்.

முடிவுகள்
---------

இந்த ஆய்வில் வலி இன்மை, பயமின்மை மற்றும் மூட்டு அசைவு அதிகமாக இருத்தல் என்றால் அது தோள்பட்டை மூட்டு நிலைத்தன்மை இல்லாமல் இருப்பதாகும். மூட்டின் முன்புற வலி என்றால் முன்புற மூட்டு சவ்வுகள் பலவீனமாக உள்ளதாகும். மூட்டின் பின்புற வலி என்றால் பின்புற மூட்டு சவ்வுகள் கிழிவு அல்லது பலவீனமாக உள்ளதாகும்.

வரலாறு
------

கிரிஸ்டோபர் ஜோப் என்பவரால் தோள்பட்டை மூட்டு நிலைத்தன்மையை ஆராயும் சோதனை முறையை அறியப்பட்டது.

மேற்கோள்கள்
-----------

1. 1 2 3   *Special Test for Orthopedic Examination*. SLACK Incorporated. 2006.
2. 1 2 3   *Orthopedic and Athletic Injury Examination Handbook*. F.A. Davis Company. 2015. .
3. ↑  "Clinical Examination". *shoulderdoc.co.uk*. 2019-02-23 அன்று பார்க்கப்பட்டது.
4. ↑  Burkhart, Stephen S.; Parten, Peter M (June 2001). "Dead Arm Syndrome: Torsional SLAP Lesions versus Internal Impingement". *Techniques in Shoulder & Elbow Surgery* **2** (2).. பார்த்த நாள்: 2019-02-23.
**நாடோடிகள் கோபால்** (*Naadodigal Gopal*) ஓர் குணச்சித்திர நடிகரும், நகைச்சுவை நடிகரும் ஆவார். இவர் தமிழ் திரைப்படங்களில் பணியாற்றினார்.

தனிப்பட்ட வாழ்க்கை
------------------

இவர் ஈரோட்டில் பணிபுரியும் பள்ளி ஆசிரியரான கவிதா என்பவரை திருமணம் செய்து கொண்டார். இவர்களுக்கு 2 மகள்கள் (இரட்டையர்கள்) உள்ளனர்.

தொழில்
------

ஒரு விவசாயியான கோபால் நாடோடிகள் (2009) என்ற படத்தில் அனன்யாவின் தந்தையாக அறிமுகமானார். பின்னர் ராஜா மந்திரி (2016) கலையரசன், காளி வெங்கட் ஆகியோரின் தந்தையாக நடித்தார். நம்ம வீட்டு பிள்ளை (2019) படத்தில் சிவகார்த்திகேயனின் சாராய மாமாவின் நடிப்பு பாராட்டைப் பெற்றது. அதன்பிறகு இவர் பல படங்களில் நடித்துள்ளார். நாடோடிகள் 2 (2020) இவருடைய கடைசி படமாக இருந்தது.

இறப்பு
------

கோபால் 5 பிப்ரவரி 2020 அன்று மாரடைப்பால் தனது 54 வயதில் இறந்தார்.

சான்றுகள்
---------

1. 1 2 3  "Naadodigal actor Gopalakrishnan passes away". *The Times of India*. 5 March 2020.. பார்த்த நாள்: 26 July 2020.
2. 1 2 3  "பிரபல நடிகர் மரணம்! திரைத்துறையினர் அதிர்ச்சி! [Death of a famous actor! Shocking!]". *Nakkheeran*.
3. ↑  Suganth, M (16 January 2017). "Raja Mandhiri will be like Aan Paavam: Kaali Venkat". *The Times of India*.. பார்த்த நாள்: 26 July 2020.

வெளி இணைப்புகள்
---------------

* ஐ.எம்.டி.பி இணையத்தளத்தில் நாடோடிகள் கோபால்
**நாடோடிப் பேரரசு** என்பது வில்களைப் பயன்படுத்திய, குதிரையில் சவாரி செய்த, நாடோடி மக்களால் ஐரோவாசியப் புல்வெளியில் செம்பண்டைய காலம் (சிதியா) முதல் ஆரம்ப நவீன காலம் (சுங்கர் கானரசு) வரை உருவாக்கப்பட்ட பேரரசு ஆகும். இது **புல்வெளிப் பேரரசு, நடு** அல்லது **உள் ஆசியப் பேரரசு** என்றும் அழைக்கப்படுகிறது. நிலையாக ஓரிடத்தில் வாழாத அரசியல் அமைப்புகளின் மிக முக்கியமான உதாரணம் இந்த நாடோடிப் பேரரசுகள் ஆகும்.

ஒரு வெல்லப்பட்ட நிலையான நாட்டின் உட்பகுதியில் ஒரு தலைநகரத்தை நிறுவுவதன் மூலம் சில நாடோடிப் பேரரசுகள் உருவாகும். அந்த நாடோடியல்லாத சமூகத்தின் அதிகார வர்க்கத்தினர் மற்றும் வணிக வளங்கள் சுரண்டப்படும். இத்தகைய காட்சியில் உண்மையான நாடோடி அரசாங்கமானது கலாச்சார ரீதியாக வெல்லப்பட்ட நாட்டின் கலாச்சாரத்துடன் ஒருங்கிணைகிறது. இறுதியில் ஆட்சியிலிருந்து தூக்கி எறியப்படுகிறது. இப்னு கல்தூன் (1332-1406) இதே போன்ற ஒரு சுழற்சியை சிறிய அளவில் 1377 ஆம் ஆண்டு தனது அசபியா கோட்பாட்டில் கூறியுள்ளார்.

ஆரம்ப நடுக் காலத்திலிருந்த வரலாற்றாளர்கள் இத்தகைய அரசியல் அமைப்புகளைக் கானரசுகள் என்று கூறினர். இச்சொல் இந்த அரசுகளின் ஆட்சியாளர்களின் பட்டமான கான் என்ற சொல்லில் இருந்து உருவானது ஆகும். 13ஆம் நூற்றாண்டில் மங்கோலியப் படையெடுப்புகளுக்குப் பிறகு ஓர்டா என்ற சொல்லும் பயன்பாட்டுக்கு வந்தது. உதாரணமாக தங்க நாடோடிக் கூட்டமானது ஆங்கிலத்தில் கோல்டன் கோர்டு என்று அழைக்கப்படுகிறது. ஓர்டா என்ற சொல் மருவி கோர்டு என்றானது.

உசாத்துணை
---------

1. ↑  Golden, Peter B. (1992). *An Introduction to the History of the Turkic Peoples: Ethnogenesis and State Formation in the Medieval and Early Modern Eurasia and the Middle East*. Southgate Publishers. p. 75.
**பாக்கம் லட்சுமிநராயணபெருமாள் கோயில்** தமிழ்நாட்டில் விழுப்புரம் மாவட்டம், பாக்கம் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் லட்சுமிநாராயணபெருமாள், கனகவல்லிதாயார் சன்னதிகளும், ராமர், லட்சுமணர், சீதை, கருடாஷ்வார், ஆஞ்சநேயர், விஷ்வஷேனர், நாகராஜர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. மார்கழி மாதம் ஏகாதசி முக்கிய திருவிழாவாக நடைபெறுகிறது. [[தை மாதம்]] உற்சவம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**சார்லசு ஜோயல் கின்னமன்** (ஆங்கில மொழி: *Charles Joel Nordström Kinnaman*) (பிறப்பு: 1979 நவம்பர் 25) என்பவர் சுவீடன்-அமெரிக்க நாட்டு திரைப்பட நடிகர் ஆவார். இவர் சுவிட நாட்டுத் திரைப்படமான ஈஸி மணி மற்றும் ஜோகன் பால்க் என்ற குற்றத் தொடரில் நடித்ததற்காக தனக்கான ஒரு அங்கீகாரத்தை பெற்றார்.

இவர் 2014 ஆம் ஆண்டில் ரோபோகாப் படத்தில் அலெக்ஸ் மர்பியாகவும், டிசி காமிக்ஸ் இன் ரிக் பிளாக் என்ற வரைகதை கதாபாத்திரத்தை மையமாக கொண்டு வார்னர் புரோஸ். தயாரிப்பில், ஜேம்ஸ் கன் இயக்கத்தில் வெளியான சூசைட் ஸ்க்வாட் (2016) மற்றும் தி சூசைட் ஸ்க்வாட் (2021) போன்ற படங்களில் நடித்துள்ளார். அத்துடன் 2019 ஆம் ஆண்டு முதல் ஆப்பிள் டிவி+ இல் அறிவியல் புனைகதை நாடகத் தொடரான 'பார் ஆல் மேன்கைண்ட்' என்ற தொடரில் நாசா விண்வெளி வீரர் எட் பால்ட்வினாக நடித்துள்ளார்.

மேற்கோள்கள்
-----------

1. ↑  Hägred, Per (19 January 2010). "Joel Kinnaman: 'Min revisor är i chocktillstånd'". *Expressen*. .
2. ↑  Kroll, Justin (13 February 2015). "Joel Kinnaman eyed for Rick Flagg role in *Suicide Squad*". *Variety*.
3. ↑  "'Suicide Squad' Update: 'RoboCop's Joel Kinnaman Cast as Rick Flagg". *Screenrant*. 13 February 2015.

வெளி இணைப்புகள்
---------------

* ஐ.எம்.டி.பி இணையத்தளத்தில் ஜோயல் கின்னமன்
**முதலாம் பிருத்திவிராசா** (Prithviraja I) (ஆட்சி சுமார் 1090-1110 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராசத்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.

ஆரம்ப கால வாழ்க்கை
------------------

இவர் தனது தந்தை மூன்றாம் விக்ரகராஜாவுக்குப் பிறகு சகமான சிம்மாசனத்தில் அமர்ந்தார்.  பொ.ச.1105 தேதியிட்ட ஜினமாதா கல்வெட்டு இவரது பட்டத்தை "பரம-பட்டாரக மகாராஜாதிராஜா பரமேசுவரன்" என்று வழங்குகிறது. இது இவர் ஒரு சக்திவாய்ந்த அரசர் என்பதைக் குறிக்கிறது.

இராணுவ வெற்றிகள்
----------------

பிருத்விராஜாவின் ஆட்சியின்போது பிராமணர்களைக் கொள்ளையடிக்க 700 சோலாங்கியர்களைக் கொண்ட ஒரு குழு புஷ்கர தீர்த்தத்திற்கு வந்ததாக *பிருத்விராஜ விஜயம்* என்ற நூல் கூறுகிறது. சகமான அரசன் அவர்களை தோற்கடித்து கொன்றதகத் தெரிகிறது. இந்த புராணக்கதை குசராத்தின் சோலாங்கி மன்னர்களான கர்ணன் அல்லது செயசிம்ம சித்தராசனுடன் பிருத்விராஜாவின் மோதலைக் குறிப்பிடுவதாக இருக்கலாம்.  இருப்பினும், உரை எந்த கூடுதல் தகவலையும் வழங்காததால், இதை உறுதியாகக் கூற முடியாது. 

*பிரபந்த கோசம்* என்ற நூல் இவரை ஒரு பாகுலி ஷாவின் "கைகளை விலக்கினார்" என்று கூறுகிறது.  இது அநேகமாக கசனவித்களின் படையெடுப்பை இவர் முறியடித்ததைக் குறிக்கிறது. மின்ஹஜ்-இ சிராஜ் ஜுஸ்ஜனி, தனது *தபகாத்-இ நசிரி*யில், மூன்றாம் மசூத் ஆட்சியின் போது, கசனவித்து ஆட்சியாளர் ஹாஜிப் தகாதிகின் கங்கை நதிக்கு அப்பால் சென்று இந்தியாவைத் தாக்கியதாகக் குறிப்பிடுகிறார். பாகுலி ஷா ஹாஜிப் தகாதிகின் துணை அதிகாரியாக இருந்திருக்கலாம்.

மத நடவடிக்கைகள்
---------------

பிருத்விராஜ விஜயம் இவரை ஒரு சைவனாகக் காட்டுகிறது.  இவர் யாத்ரீகர்களுக்காக சோமநாதர் கோவிலுக்கு செல்லும் சாலையில் உணவு விநியோக மையத்தை ( அன்ன-சத்திரம் ) கட்டினார். 

இவர் சமண மதத்தையும் ஆதரித்தார். விஜயசிம்ம சூரியின் உபதேசமாலாவ்ரித்தி (கி.பி. 1134) மற்றும் சந்திர சூரியின் முனிசுவ்ரத சரிதம் (கி.பி. 1136) ஆகிய நூல்கள், ரந்தம்பூரில் உள்ள சைனக் கோயில்களுக்கு தங்க கலசங்களை ( குப்போலாக்கள் ) நன்கொடையாக அளித்ததாகக் கூறுகின்றன.

சான்றுகள்
---------

1. ↑  Dasharatha Sharma 1959, ப. 37.
2. ↑  Dasharatha Sharma 1959.
3. 1 2 3  R. B. Singh 1964, ப. 128.
4. 1 2 3  Dasharatha Sharma 1959, ப. 38.
5. ↑  R. B. Singh 1964, ப. 129.

### உசாத்துணை

* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
**தெகிடி** 2014ல் வெளிவந்த திகில் திரைப்படமாகும். ரமேசு இதை இயக்கியுள்ளார். அசோக் செல்வன், ஜனனி ஐயர், ஜெயப்பிரகாஷ், பிரதீப் நாயர், ஜெயக்குமார், ராஜன் ஐயர் போன்ற பலர் நடித்துள்ளனர். இப்படத்திற்கு இசை நிவாஸ் கே. பிரசன்னா ஆவார்.

இயக்கம்
-------

* இந்தத் திரைப்படத்தின் இயக்குநர், பி. இரமேஷ் 2011ஆம் ஆண்டின் *நாளைய இயக்குநர் - பருவம் 2* என்ற தொலைக்காட்சி மெய்ம்மை நிகழ்ச்சியில் முதலில் வந்தவர். ஒரு நாயின் உணர்ச்சிகளை வெளிப்படுத்திய இவரது குறும்படமான "பருதி-மாறன்" அப்போட்டியில் வென்றது.

கதை சுருக்கம்
-------------

அசோக் செல்வன் ஒரு தனியார் துப்பறியும் நிறுவனத்தில் வேலை செய்கிறார். ஜனனி ஐயரைப் பற்றித் தகவல்களைத் திரட்டும்போது காதலில் விழுகிறார். ஜனனியிடம் தான் யார் என்ற உண்மையை சொல்ல நினைக்கும் வேளையில் அவர் முதலில் பின்தொடர்ந்து தகவல் திரட்டிய நபர்கள் எல்லாம் கொல்லப்பட்டிருப்பது தெரிய வருகிறது.

இதனால் தான் வேலை செய்யும் நிறுவனத்தின் மீது சந்தேகம் அடைகிறார். அடுத்துத் தான் பின் தொடர்ந்து வந்த ஜனனி உயிருக்கு ஆபத்து இருப்பது தெரியவர அவரைக் காப்பாற்ற நினைக்கிறார். இதற்கான காரணங்களையும் ஏன் கொல்லப்படுகிறார்கள் என்ற மர்மத்தையும் இத்திரைப்படத்தில் திகில் கதையாக இயக்குநர் சொல்லியுள்ளார்.

பாடல்கள்
--------

இத்திரைப்படத்திற்கு நிவாஸ் கே. பிரசன்னா இசையமைத்து அறிமுகமாகிறார். 

* யார் எழுதியதோ - சத்தியபிரகாஷ்
* விண்மீன் விதையில் - அபய் ஜோத்புர்கர், சைந்தவி
* கண்களை ஒரு - அஜீஷ்
* நீதானே - சங்கர் மகாதேவன்
* நீயும் தினம் - ஆண்ட்ரியா ஜெரெமையா

மேற்கோள்கள்
-----------

1. ↑

வெளியிணைப்புகள்
---------------

* *Thegidi: Licence to thrill* ஒரு விமர்சனக் கட்டுரை
**கள்ள சாதுவின் தண்டனை** என்பது ஒரு இந்திய தந்திர கதையாகும், இது ஃபெரோஷெபூரில் மேஜர் காம்ப்பெல் என்பவரால் சேகரிக்கப்பட்ட ஒரு பஞ்சாபி கதை. ஆண்ட்ரூ லாங் அதை *லிலாக் தேவதை புத்தகத்தில்* மூன்றாவது கதையாக சேர்த்துள்ளார்.

சுருக்கம்
---------

ஒரு ராஜா தனது நகரத்தில் ஒரு சாதுவை வரவழைத்து அவர் தனது சீடர்களை சந்திப்பதற்காக ஒரு வீட்டையும் கட்டிக்கொடுத்தார். ராஜாவிற்கு மகன் யாரும் இல்லை ஒரே ஒரு அழகான வயது வந்த மகள் மட்டுமே, அவளுமே பக்கத்து நாட்டு இளவரசனுக்கு நிச்சயிக்கப்பட்திருந்தாள். ஒரு நாள் அரசனது பெண் இந்த சாதுவைப் பார்த்து ஆசிர்வாதம் வாங்க சென்றாள். ஆனால் அந்த சாதுவோ, இவளை காம எண்ணத்துடன் பார்த்தான். அவனது எண்ணத்தை ஊகித்துவிட்டு அவ்விடத்தை விட்டு ஓடிவிட்டாள், ஆனால் அந்த கள்ள சாதுவோ, அவள் ஓடும் போது பின்னால் இருந்து ஒரு ஈட்டியை வீசினான், அதனால் அவள் காலில் காயம் ஏற்பட்டது.

அடுத்த நாள் அரசனை காணச்சென்ற சாது ஒரு தீய குணமிக்க அரக்கன் ஒருவன் முன்தினம் தான் கண்டதாகவும் அதை கொல்லும்படிக்கு தனது ஈட்டியை எறிந்த போது அதன் காலில் காயம் ஏற்பட்டதாகவும் சொன்னான். அதை நம்பிய அரசனும் காலில் காயமுள்ள மனிதனை தேடி கண்டுபிடிக்கும் படி உத்தரவிட்டான். அந்தப்படி தேடும் போது கடைசியில் அவனது மகளுக்கு தான் அவ்வாறு காயம் இருந்தது. அதிர்ச்சியடைந்த மன்னனிடம், அந்த சாது குழந்தை பருவத்திலேயே அந்த அரக்க ஆவி உன் மகளை ஆட்கொண்டுவிட்டது என பொய் கூறினதோடு அல்லாமல், ஒரு இரும்பு கூண்டு செய்து அவளை கட்டி அதனுள் வைத்து ஆற்றில் எறிந்து விட சொன்னான். அவ்வரசனும் அப்படியே செய்தான்.

மறுநாள் காலை, அவளுக்கு நிச்சயிக்கப்பட்ட இளவரசன் எதுவும் அறியாமல் ஆற்றங்கரையில் வேட்டையாடிக்கொண்டிருந்தபோது ஒரு இரும்பு கூண்டினை கண்டான். அதனுள் பெண்ணொருத்தி இருப்பதையும் அவள் தனக்கு நிச்சயிக்கப்பட்ட இளவரசி தான் என்பதையும் அறிந்து  அவளை விடுவித்து அவள் அந்த இடத்திலேயே திருமணம் செய்து கொண்டான். அந்த கள்ள சாதுவின் சூழ்ச்சியை அறிந்த இளவரசன் அவனை தண்டிக்க எண்ணி  ஒரு பெரிய மலைக் குரங்கை பிடித்து இளவரசிக்கு பதிலாக அந்த கூண்டினுள் வைத்து அதை மீண்டும் ஆற்றில் விட்டுவிட்டான். அந்த சாதுவோ, அவனது சீடர்களை அனுப்பி அந்த கூண்டினை துணியால் முழுவதும் மூடி எடுத்து வர சொன்னான். அவர்களும் தேடி பிடித்து கூண்டோடு கொண்டுவந்தனர். அவர்களிடம் எவ்வளவு அலறல்களைக் கேட்டாலும் தனது அறைக்குள் வர வேண்டாம் என்று கட்டளையிட்டார். இளவரசியின் கழுத்தை நெரிப்பதற்கு ஒரு பட்டு வடத்தை எடுத்தான். சிறிது நேரத்தில் உதவிக்காக அவனது அறையிலிருந்து பெரிய அலறல் சத்தம் கேட்டது ஆனால் அவர்களோ குரு கட்டளையிட்டபடி யாரும் உள்ளே செல்லவில்லை. இறுதியில் அவர்கள் சாதுவின் உடலை தான் கண்டறிந்தனர். 

சாது  இறந்துவிட்டதைக் கேள்விப்பட்ட இளவரசி, குடும்பமாக வந்து தன் தந்தையிடம் சமாதானம் செய்தார்.

மேற்கோள்கள்
-----------

1. ↑  "கள்ள சாதுவின் தண்டனை".
2. ↑  "கள்ள சாதுவின் தண்டனை".
3. ↑  "கள்ள சாதுவின் தண்டனை".
**மறவன்** (*Maravan*) 1993 ஆம் ஆண்டு பிரபு மற்றும் குஷ்பூ நடிப்பில், மனோஜ் குமார் இயக்கத்தில், தேவா இசையில், மோகன் நடராஜன் மற்றும் தரங்கை வி. சண்முகம் தயாரிப்பில் வெளியான தமிழ்த் திரைப்படமாகும்.

கதைச்சுருக்கம்
--------------

சேதுபதி (பிரபு) தன் தந்தை மாணிக்கம் (விஜயகுமார்), தாய் மீனாட்சி (சுமித்ரா) மற்றும் தங்கை லட்சுமி (தாட்சியினி) ஆகியோரோடு நகரத்தில் வசிக்கிறான். நேர்மையான காவல்துறை அதிகாரியான மாணிக்கம் தன் மகனும் காவல்துறை அதிகாரியாக வேண்டும் என்று விரும்புகிறார். சேதுபதி இந்தியக் காவல் பணித் தேர்வில் தேர்ச்சிபெற்று காவல்துறை அதிகாரியாகிறான். சோலையூர் என்ற கிராமத்தில் அவன் பணியில் சேர்கிறான்.

அந்த கிராமத்திற்குச் செல்லும் சேதுபதி அங்கு நடக்கும் கொடுமைகளைக் கண்டு அதிர்ச்சியடைகிறான். கிராமத்தின் தலைவர் ராஜதுரை (ஆர். பி. விஸ்வம்) மற்றும் அவரது மகனும் அரசியல்வாதியுமான சங்கரபாண்டியன் (நெப்போலியன்) இருவரின் கட்டுப்பாட்டில்தான் அந்த கிராமம் இருக்கிறது. அங்குள்ள மக்கள் அவர்களால் பல்வேறு இன்னல்களுக்கு ஆளாகின்றனர்.

சேதுபதி முதலில் அந்தக் காவல் நிலையத்தில் உள்ள மற்ற காவலர்களை (சந்திரசேகர், தியாகு மற்றும் வடிவேலு) நல்வழிப்படுத்துகிறான். அந்தக் கிராமத்தைச் சேர்ந்த தங்கத்தாயும் (குஷ்பூ) சேதுபதியும் காதல்வயப்படுகின்றனர். ஒருநாள் கிராமத்தினர் முன்னிலையில் ராஜதுரையை அடித்து, கைது செய்து சிறையிலடைக்கிறான் சேதுபதி. சங்கரபாண்டி தன் அரசியல் செல்வாக்கைப் பயன்படுத்தி ராஜதுரையை ஒரு மணி நேரத்திற்குள் விடுதலை செய்யவைக்கிறான். அடுத்த நாள் காவல் நிலையத்தில் சேதுபதி இல்லாதபோது அங்கு தன் ஆட்களுடன் வரும் சங்கரபாண்டி மற்றும் ராஜதுரை அந்த காவல் நிலையத்தில் சேதுபதிக்கு ஆதரவாக பணிபுரியும் காவலர்களை அடித்துக் காயப்படுத்துகிறார்கள். அவர்கள் சென்ற பிறகு அங்குவரும் சேதுபதி இதனைக் கண்டு ஆத்திரம் கொள்கிறான். அதன் பின் நடந்தது மீதிக்கதை.

நடிகர்கள்
---------

* பிரபு - சேதுபதி
* குஷ்பூ - தங்கத்தாய்
* விஜயகுமார் - 'பச்சைத்தண்ணி' மாணிக்கம் காவல்துறை கண்காணிப்பாளர்
* சுமித்ரா - மீனாட்சி
* நெப்போலியன் - சங்கரபாண்டியன்
* ஆர். பி. விஸ்வம் - ராஜதுரை
* சந்திரசேகர் - சேகர்
* தியாகு - காவலர்
* வடிவேலு - காவலர் வேலு
* வெண்ணிற ஆடை மூர்த்தி - ஐயர்
* தாட்சாயினி - லட்சுமி
* ஒரு விரல் கிருஷ்ண ராவ்
* சேது விநாயகம் - டி.எஸ்.பி.
* தளபதி தினேஷ் - முத்துக்காளை
* பூபதி ராஜா
* பவானி
* ஷர்மிலி - சிந்தாமணி
* மோகன ப்ரியா
* எல். ஐ. சி. நரசிம்மன்
* பசி நாராயணன் - வெள்ளைச்சாமி
* கருப்பு சுப்பையா
* ஜோக்கர் துளசி
* திடீர் கண்ணையா
* சிங்கமுத்து
* குண்டு கல்யாணம்

இசை
---

படத்தின் இசையமைப்பாளர் தேவா. பாடலாசிரியர் வாலி.

| வ. எண் | பாடல் | பாடகர்கள் | காலநீளம் |
| --- | --- | --- | --- |
| 1 | சந்திரனைக் கூப்பிடுங்க | எஸ். பி. பாலசுப்பிரமணியம் | 3:30 |
| 2 | கொண்டியிலே | எஸ். ஜானகி | 5:36 |
| 3 | சிங்கார குயிலு | எஸ். பி. பாலசுப்பிரமணியம், சித்ரா | 4:47 |
| 4 | குலாபி குலாபி | எஸ். பி. பாலசுப்பிரமணியம், எஸ். ஜானகி | 4:35 |
| 5 | என் ஊரு | எஸ். ஜானகி | 4:45 |

மேற்கோள்கள்
-----------

1. ↑  "மறவன்".
2. ↑  "மறவன்". Archived from the original on 2005-12-03. 2019-02-28 அன்று பார்க்கப்பட்டது.CS1 maint: unfit url (link)
3. ↑  "மறவன்". Archived from the original on 2010-02-03. 2019-02-28 அன்று பார்க்கப்பட்டது.CS1 maint: unfit url (link)
4. ↑  "மறவன்".
5. ↑  "பாடல்கள்". Archived from the original on 2012-11-17. 2019-02-28 அன்று பார்க்கப்பட்டது.CS1 maint: unfit url (link)
**திருவாலம்பொழில் வடமுலேசுவரர் கோயில்** தமிழ்நாட்டில் தஞ்சாவூர் மாவட்டம், திருவாலம்பொழில் என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வடமுலேசுவரர் சுவாமி, ஸ்ரீ ஞானம்பிகை சன்னதிகளும், சுப்ரமணியர், விநாயகர், சண்டிகேசுவரர், துர்க்கைஅம்மன் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. ஆவணி மாதம் விநாயகர் சதுர்த்தி முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கள்ளக்குறிச்சி தில்லைகோவிந்தராஜப் பெருமாள் கோயில்** தமிழ்நாட்டில் கள்ளக்குறிச்சி மாவட்டம், கள்ளக்குறிச்சி என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் தில்லைகோவிந்தராஜப் பெருமாள், புண்டரீகவள்ளி தாயார் சன்னதிகளும், சக்கரத்தாழ்வார், ஆண்டாள், ராமர், கிருஷ்ணர், சேனைமுதலி, ஆழ்வார்கள் உபசன்னதிகளும் உள்ளன. இங்குக் கோயில் கோசாலை, கோயில் தேர் போன்றவை உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி வழிபாடு நடக்கிறது. சித்திரை மாதம் 7 ஆம் நாள் தேர் முக்கிய திருவிழாவாக நடைபெறுகிறது. மார்கழி மாதம் 10 ஆம் நாள் வைகுண்ட ஏகாதசி திருவிழாவாக நடைபெறுகிறது. சித்திரை மாதம் 7 ஆம் நாள் தேர் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2 3  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
புட்டபர்த்திக்கான நுழைவு
**புட்டபர்த்தி**(*Puttaparthi*) தென்னிந்தியாவின் ஆந்திர மாநிலத்திலுள்ள அனந்தபூர் மாவட்டத்தில் அமைந்துள்ள நகரமாகும். ஆன்மீகஞானி சத்திய சாயி பாபாவின் இருப்பிடம் அமைந்துள்ள நகரம் இது. பாபாவின் *பிரசாந்தி நிலையம்* ஆசிரமம் இங்கு அமைந்துள்ளது. இதன் காரணமாக இந்நகரம் உள்ளூர் மக்களின் வணிக நகரமாக வளர்ச்சி பெற்றுள்ளது. ஆசிரமத்திற்கு வருபவர்கள் எண்ணிக்கை அதிகமிருப்பதால் இங்கு உணவு விடுதிகளும், தங்கும் விடுதிகளும் நிறைந்துள்ளன.

சாலைகள்
-------

புட்டபர்த்தியில் இருந்து அனந்தபூரை 84 கிமீ தொலைவு சாலையும், இந்துப்பூரை 65 கிமீ சாலையும், ஐதராபாத்தை 472 கிமீ பயண சாலையும் மற்றும் பெங்களூரை 156 கிமீ சாலையும் இணைக்கின்றன. 

இச்சாலைகளில் பயணிக்க ஆந்திர பிரேதச மாநில சாலைப் போக்குவரத்துக் கழகத்தால் பேருந்துகள் இயக்கப்படுகின்றன. கர்நாடக மாநில சாலைப் போக்குவரத்துக் கழகத்தால் இயக்கப்படும் பேருந்துகளும் பெங்களுரூவில் இருந்து செயல்படுகின்றன.

தொடருந்து நிலையம்
-----------------

புட்டபர்த்தி தொடருந்து நிலையம் நவம்பர் 23, 2000, முதல் துவக்கப்பட்டு தற்பொழுது செயல்பட்டுக் கொண்டிருக்கின்றது. இதன் பெயர் 'ஸ்ரீசத்யசாயி பிரசாந்தி நிலையம்' (ஆங்கிலத்தில் 'எஸ் எஸ் ப்பி நிலையம்') என்பதாம். தொடருந்து நிலையத்திலிருந்து ஆசிரமத்திற்கு இடையேயுள்ள தொலைவு எட்டு கி.மீ ஆகும். இதன் அருகே உள்ள முக்கிய தொடர்வண்டி நிலையமான 'தர்மாவரம்' இங்கிருந்து 45 கிமீ தொலைவில் அமைந்துள்ளது.

வானூர்தி நிலையம்
----------------

புட்டபர்த்தி வானூர்தி நிலையத்திலிருந்து செல்லும் விமானங்கள், பெங்களூர் வழியாக மும்பை மற்றும் சென்னையை இணைப்பன. இவ்விமான நிலையம் ஆசிரமத்திலிருந்து நான்கு கி.மீ. தொலைவில் அமைந்துள்ளது. விமான சேவைக்கு 'இந்தியன் ஏர்லைன்ஸ் நிறுவன' வானூர்திகள் பயன்படுத்தப்பட்டு வருகின்றன. பெங்களுரூ பன்னாட்டு விமான நிலையம், 'தேவனஹல்லி' பகுதியில் இருக்கின்றது;அதாவது, ஆசிரமத்திலிருந்து 118 கிமீ தொலைவில் அமைந்துள்ளது.
விதை வங்கி in லடாக், இந்தியாவார்ப்புரு:SHORTDESC:விதை வங்கி in லடாக், இந்தியா
**இந்திய விதைப் பெட்டகம்** (**Indian Seed Vault)** இந்தியாவின் சம்மு காசுமீர் மாநிலத்தில் இருக்கும் லடாக்கில் உள்ள சாங் லா மலைப் பாதையில் அமைந்துள்ள ஒரு பாதுகாப்பான விதை வங்கியாகும். 2010 ஆம் ஆண்டு உயர் உயர ஆராய்ச்சி பாதுகாப்பு நிறுவனமும் தேசிய தாவர மரபணு வளங்கள் அமைப்பும் இணைந்து விதைவங்கியை உருவாக்கின. இந்த விதை வங்கி உலகின் இரண்டாவது பெரிய விதை வங்கியாகும்.

வரலாறு
------

பிபிஏ எனப்படும் (பீச் பச்சாவ் அந்தோலன்) விதைகளை காப்பாற்று இயக்கம் 1980 ஆம் ஆண்டுகளின் பிற்பகுதியில் இந்தியாவின் உத்தரகண்டில், விசய் சர்தாரி தலைமையில் தொடங்கியது. நாட்டு விதைகளை சேமிப்பதற்காக விதை வங்கிகள் உருவாக்கப்பட்டன.

விதை சேமிப்பு
-------------

10,000 எண்ணிக்கைக்கும் மேற்பட்ட விதைகள் மற்றும் 200 தாவர இனங்கள் இந்திய விதைப் பெட்டகத்தில் சேமிக்கப்படுகின்றன.  இந்த விதைகளில் பாதாம், பார்லி, முட்டைக்கோசு, கேரட், முள்ளங்கி, உருளைக்கிழங்கு, தக்காளி, அரிசி, கோதுமை போன்றவற்றின் விதைகளும் அடங்கும்.

மேற்கோள்கள்
-----------

1. ↑  "Freezing Future: Inside Chang La, India's Doomsday Vault In The Himalayas". *The Better India*. 1 March 2018.
2. ↑  "Beej Bachao Andolan, Save Seed Movement of Uttarakhand". *Uttarakhand Stories* (ஆங்கிலம்). 28 March 2016.
3. ↑  Dobson, Jim. "A Doomsday Vault In India Holds Frozen Storage For The Survival Of Future Generations". *Forbes* (ஆங்கிலம்).
4. ↑  "Seed safety vault in Ladakh". *www.telegraphindia.com*. 14 December 2020 அன்று பார்க்கப்பட்டது.
**ஐ.நா. ஆங்கில மொழி நாள்** (*UN English Day*) ஆண்டுதோறும் ஏப்ரல் மாதம் 23 ஆம் தேதியன்று அனுசரிக்கப்படுகிறது.  இந்த நிகழ்வு 2010 ஆம் ஆண்டில் ஐக்கியநாடுகள் சபையின் பொதுத் தகவல் துறையால் நிறுவப்பட்டது. பன்மொழி மற்றும் கலாச்சார பன்முகத்தன்மையைக் கொண்டாடுவதற்கும் அத்துடன் அமைப்பு முழுவதும் ஐ.நா. அவையின் அனைத்து ஆறு அதிகாரப்பூர்வ மொழிகளையும் சமமாகப் பயன்படுத்துவதை ஊக்குவிப்பதற்கும் இவ்வமைப்பு தொடங்கப்பட்டது. 

ஆங்கில மொழி நாள் கொண்டாட்டத்திற்கு ஏப்ரல் மாதம் 23 ஆம் தேதி தேர்ந்தெடுக்கப்பட்டது ஏனெனில் இம்மாதம் பாரம்பரியமாக வில்லியம் சேக்சுபியரின் பிறந்த நாள் மற்றும் இறந்த நாள் ஆகிய இரண்டாகவும் கடைப்பிடிக்கப்படுகிறது".ஐ.நா.வின் மற்ற ஐந்து அதிகாரப்பூர்வ மொழிகளின் கொண்டாட்டத்திற்காக வேறு தேதிகள் தேர்ந்தெடுக்கப்பட்டன.

இவற்றையும் காண்க
----------------

* பன்னாட்டுத் தாய்மொழி நாள்
* கொண்டாட்ட நாட்கள்
* உலகப் புத்தக நாள்

மேற்கோள்கள்
-----------

1. ↑  UN launches new initiative to promote multilingualism. United Nations News Centre, 19 February 2010. Consulted on 2011-04-23.
2. ↑  
Department of Public Information to Launch ‘Language Days at the United Nations’ United Nations, 19 February 2010
3. ↑  
Chindie Language Day, 1 April

புற இணைப்புகள்
--------------

* UN English Language Day Official Site
* UN marks English Day as part of celebration of its six official languages, United Nations News Centre, 23 April 2010
**திருவாலந்துறை சோளீசுவரர் கோயில்** என்பது பெரம்பலூர் மாவட்டம், திருவாலந்துறை என்ற ஊரில் உள்ள சிவன் கோயிலாகும்.

அமைவிடம்
--------

இக்கோயில் பெரம்பலூர் மாவட்டத்தில் திருவாலந்துறை என்னுமிடத்தில் அமைந்துள்ளது. காரியானுதுறை, திருவாலந்துறை, திருமாந்துறை, ஆடுதுறை, திருவட்டத்துறை, திருவரத்துறை, முடவன் துறை என்று துறைகள் சப்தத் துறைகளாக அழைக்கப்படுகின்றன. அவற்றில் இவ்விடமும் ஒன்றாகும்.

இறைவன், இறைவி
-------------

இக்கோயிலின் மூலவராக சோளீசுவரர் உள்ளார். இவர் தோளீசுவரர் என்றும் அழைக்கப்படுகிறார். இறைவி பெரியநாயகிஆவார்.

சிறப்பு
-------

திருமாலும், பிரம்மாவும் தம் ஐயங்களை தீர்த்துக்கொண்ட இடமாக இக்கோயில் கருதப்படுகிறது. சேலம் மாவட்டத்தில் உருவாகின்ற, ஸ்வேதா நதி, நீவா நதி என்றும் அழைக்கப்படும் வெள்ளாறு பரங்கிப்பேட்டையின் அருகே கடலில் கலக்கிறது. தீர்த்த யாத்திரையின்போது அருச்சுனன் தீர்த்தமலை அடிவாரத்தில் சிவ பூசைக்காக ஏற்பாடு செய்தபோது தண்ணீர் தேவைப்பட்டது. கண்ணனின் கருத்துப்படி மலையைத் துளைத்தான். அப்போது மலையிலிருந்து நீர் பெருகியது. பூசை நிறைவேறவே முடிவில் சிவன் அருச்சுனனுக்குக் காட்சி தந்தார்.

திருவிழாக்கள்
-------------

பிரதோஷம், சிவராத்திரி போன்றவை இக்கோயிலில் நடைபெறும் திருவிழாக்களாகும்.

மேற்கோள்கள்
-----------

1. 1 2 3  அருள்மிகு சோழீஸ்வரர் (தோளீஸ்வரர்) திருக்கோயில், தினமலர் கோயில்கள்
**கவிதா சிங்** (*Kavita Singh*, பிறப்பு: 5 நவம்பர் 1964) என்பவர் கலை வரலாற்றுப் பேராசிரியர் ஆவார். இவர் சவகர்லால் நேரு பல்கலைக்கழகத்தின் கலை மற்றும் அழகியல் பள்ளியில் புலத்தலைவராகப் பணியாற்றினார்.

கல்வி
-----

கவிதா சிங் சீமாட்டி சிறீ ராம் கல்லூரியில் தனது இளங்கலை கலைப் பட்டத்தையும், 1987-ல் வடோதராவில் உள்ள மகராஜா சாயாஜிராவ் பல்கலைக்கழகத்தில் நிதி மேலாண்மையில் முதுநிலைப் பட்டத்தினையும் மற்றும் பஞ்சாப் பல்கலைக்கழகத்தில் 1996-ல் முனைவர் பட்டத்தையும் பெற்றார்.

பணி
---

கவிதா சிங் 2001-ல் ஜவகர்லால் நேரு பல்கலைக்கழகத்தில் பணியில் சேர்ந்தார். இவரது ஆராய்ச்சி ஆர்வங்கள் இந்திய ஓவியத்தின் வரலாற்றை உள்ளடக்கியது. குறிப்பாக இவர் முகலாய மற்றும் ராஜபுதன ஓவியப் பாணி, மற்றும் இந்தியாவைப் பற்றிய சிறப்புக் குறிப்புடன் அருங்காட்சியகங்களின் வரலாறு மற்றும் அரசியலில் ஆய்வு மேற்கொண்டார்.

ஜவகர்லால் நேரு பல்கலைக்கழகத்தில் சேருவதற்கு முன் சிங், மார்க் வெளியீட்டு நிறுவன ஆராய்ச்சி தொகுப்பாசிரியராகவும், சான் டியாகோ கலை அருங்காட்சியகத்தில் சேகரிப்பு பிரிவில் விருந்தினர் கண்காணிப்பாளராகவும் இருந்தார். இந்த அருங்காட்சியகம் நியூயார்க்கில் 10 அக்டோபர் 2000 முதல் 7 ஜனவரி 2001 வரை கண்காட்சி ஒன்றை நடத்தியது. இதனைத் தொடர்ந்து ஒமினா ஒகாடாவின் பட்டியல் வெளியாகியது.

2007ஆம் ஆண்டில், புதிதாகத் திறக்கப்பட்ட தேவி கலை அறக்கட்டளையின் இரண்டாவது கண்காட்சிக்கு கவிதா சிங் தலைமை தாங்கினார். இந்த கண்காட்சிக்கு *உலகில் எங்கே என்ற* தலைப்பு இருந்தது. கவிதா சிங்கின் அட்டவணை அறிமுகத்தின் சுருக்கப்பட்ட பதிப்பு இணையத்தில் வெளியாகியது. 2009 முதல் 2012ஆம் ஆண்டு வரை, இவர் *தி டெம்பிள் அண்ட் தி மியூசியம்: சைட்ஸ் ஃபார் ஆர்ட் இன் இந்தியா" என்ற திட்டத்திற்காக, மேக்ஸ் பிளாங்க் சமூகத்தின் புளோரன்ஸில் உள்ள குன்ஸ்திஸ்டோரிஷ்ஸ் நிறுவனத்தில் பேராசிரியர் முனைவர் கெர்ஹார்ட் வுல்ஃப் மற்றும் ஹன்னா பாடருடன் இணை ஆராய்ச்சியாளராக இருந்தார்.*

அங்கீகாரம்
----------

2018ஆம் ஆண்டில், கலை வரலாறு மற்றும் காட்சி கலாச்சாரத் துறையில் இவர் செய்த பணிக்காக மனிதநேயத்திற்கான இன்ஃபோசிஸ் பரிசு வழங்கப்பட்டது  இவர், கெட்டி ஆராய்ச்சி நிறுவனம், ஸ்டெர்லிங் மற்றும் ஃபிரான்சின் கிளார்க் கலை நிறுவனம், வில்லியம்சு கல்லூரி, விக்டோரியா மற்றும் ஆல்பர்ட் அருங்காட்சியகத்தில் உள்ள இந்திய சேகரிப்புகளுக்கான நேரு அறக்கட்டளை மற்றும் நியூயார்க்கில் உள்ள ஆசியா சமூகம் ஆகியவற்றிலிருந்து ஆய்வு நிதி மற்றும் உதவித்தொகைகளைப் பெற்றுள்ளார்.

மேற்கோள்கள்
-----------

1. ↑  "School of the Arts". 2 May 2012 அன்று மூலம் பரணிடப்பட்டது. 5 July 2012 அன்று பார்க்கப்பட்டது.
2. ↑  "Power & Desire". *sites.asiasociety.org*.
3. ↑  Amina Okada, *Power and desire : Indian miniatures from the San Diego Museum of Art Edwin Binney 3rd Collection* Musée des arts asiatiques (Nice, France); San Diego Museum of Art.
4. ↑  "Global Art and the Museum". 22 November 2011 அன்று மூலம் பரணிடப்பட்டது. 5 July 2012 அன்று பார்க்கப்பட்டது.
5. ↑  "Partner Groups in India". *www.mpg.de*.
6. ↑  "Infosys Prize - Laureates 2018 - Prof. Kavita Singh". *www.infosys-science-foundation.com*. 2019-01-22 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* Israel
* United States

 |
| மற்றவை | 
* IdRef

 |